jkorsvik/nowiki_second_scrape_merged huggingface dataset:
Public Record Office

Public Record Office (PRO) er en britisk etat. Den var tidligere en selvstendig etat, men er nå en av to deler av National Archives; den andre delen er Historical Manuscripts Commission. Navnet Public Record Office bruker ikke lenger offisielt, men blant forskere er det den vanligste betegnelsen, mest fordi det ellers er fare for sammenblanding med National Archives i andre land, og fordi registreringsnumrene på historiske dokumenter fortsatt viser til PRO.
Etatens funksjoner er å arkivere dokumenter vedrørende offentlig virke i Storbritannia. Dette inkluderer rettsakter tilbake til middelalderen. Et av de mest kjente dokumentene PRO har i sine arkiver er originalmanuskriptet til Domesday Book fra 1086. 


== Historie ==
PRO ble opprettet i 1838 for å sikre en forsvarlig oppbevaring av offentlige og rettslige dokumenter. Mange slike dokumenter var da i meget dårlig forfatning og var spredt på mange steder. Master of the Rolls ble utnevnt til sjef for etaten, og det første arkivet ble plassert i Rolls Chapel på Chancery Lane i London. 
Fra 1851 til 1859 ble et nytt arkivbygg reist av sir James Pennethorne ved siden av Rolls Chapel. Mellom 1895 og 1902 ble det utvidet, og det gamle kapellet ble revet fordi det hadde strukturelle skader.
I 1958 kom Public Records Act, som fastla standardprosedyrer for hvilke dokumenter som skulle sendes til PRO. Samlingen fortsatte å vokse, og i 1977 ble et ekstra arkivbygg åpnet i Kew. Den ble utvidet i 1990-årene, og i 1997 ble alle arkiver overført fra Chancery Lane til Kew eller til Family Records Centre i Islington. Bygningen i Chancery Lane ble tatt over av King's College London, som har et bibliotek der.
Tidligere ble de fleste av PROs dokumenter klausulert i tretti år. Dette endret seg da Freedom of Information Act trådte i kraft i 2000. Trettiårsregelen ble avskaffet, og dokumentene blir i stedet vurdert enkeltvis. Enkelte blir klausulert for lengre perioder, som for eksempel hundre år for individuelle svar på folketellinger. I 2001 ble svarene fra folketellingen i 1901 frigitt, og PRO gjorde dem tilgjengelig på internett. 


== Sammenslåing ==
I april 2003 ble PRO slått sammen med Historical Manuscripts Commissions (HMC), slik at National Archives ble opprettet. HMC flyttet fra sine lokaler i Chancery Lane til Kew året etter. National Archives of Scotland og Puclic Record Office of Northern Ireland ble ikke innlemmet i den nye etaten. 


== Eksterne lenker ==
The National Archives
Thomas Cathinco Bang

Thomas Cathinco Bang (født 25. januar 1827 i Drammen, død 13. april 1902 sammesteds) var en norsk embetsmann og politiker. Han ble cand. jur. i 1849 og gikk inn i Indredepartementet, hvor han i 1867 rykket opp til ekspedisjonssjef. I 1872 ble han borgermester i Drammen, og var 1883–1884 amtmann i Buskerud. 1877–1894 satt han på Stortinget som representant for Drammen og var i denne tiden en av det konservative partiets ledende menn. I 1884 var han innenriksminister i det kortvarige ministerium Schweigaard. Han var stortingspresident i perioden 1890-1891.Thomas var sønn av skipsreder Tobias Bang (1790–1860) og Magdalene Cathrine Neumann (1799–1889), begge fra Strømsø, altså Drammen. Thomas ble gift med Lydia Christiane Midelfart (1836–1905) av slekten Midelfart. Blant deres barn var Thomas Cathinco Bang (1863–1929).


== Referanser ==


== Kilder ==
Salmonsens konversationsleksikon,  Anden Udgave
Biografisk informasjon om    Thomas Cathinco Bang   , NSD Norsk senter for forskningsdatas politikerarkiv (nedlagt)


== Eksterne lenker ==
(no) Thomas Cathinco Bang hos Norsk senter for forskningsdata
John Heitinga

John Gijsbert Alan Heitinga (født 15. november 1983 i Alphen aan den Rijn) er en tidligere nederlandsk fotballspiller.
Heitinga debuterte på AFC Ajax' førstelag 26. august 2001 mot Feyenoord Rotterdam. Heitinga spilte seg snart til fast plass på laget, og var førstevalget inntil skadeproblemer satte ham utenfor en lengre periode.
Han gjorde comeback ved starten av sesongen 2003-2004. Han spilte så godt for Ajax at han fikk sin debut på Nederlands landslag i en vennskapskamp mot USA i februar 2004. 
Heitinga er med i Nederlands tropp under VM 2006 i Tyskland.
Han ble kjøpt av Atlético Madrid etter fotball-EM 2008.
På transfervinduets siste dag, 1. september, ble Heitinga kjøpt av Liverpool-klubben Everton FC. Overgangssummen skal være £6 millioner, men den kan øke til £7 mill. Han overtok Lescotts trøyenummer 5.


== Referanser ==


== Eksterne lenker ==
Offisielt nettsted 
(en) John Heitinga – kategori av bilder, video eller lyd på Commons 
(en) John Heitinga på Internet Movie Database 
(de) John Heitinga – Munzinger Sportsarchiv 
(en) John Heitinga – FIFA 
(en) John Heitinga – UEFA 
(en) John Heitinga – Transfermarkt 
(en) John Heitinga – Transfermarkt (manager) 
(en) John Heitinga – national-football-teams.com 
(en) John Heitinga – WorldFootball.net 
(en) John Heitinga – Soccerbase.com 
(en) John Heitinga – FootballDatabase.eu 
(en) John Heitinga – Soccerway
André Ooijer

André Antonius Maria Ooijer (født 11. juli 1974 i Amsterdam) er en nederlandsk tidligere fotballspiller og fotballtrener, som er assistenttrener for PSV Eindhoven U19-lag.  Ooijer var forsvarsspiller, og kunne operere både som midtstopper og høyreback.
Han fikk sin landslagsdebut for Nederland i juni 1999 i en vennskapskamp mot Brasil. Han var blant annet fast på laget under fotball-VM 2006.
Ooijer skrev kontrakt med Ajax som 12-åring i 1986, men klarte aldri å spille seg inn på førstelaget. I 1994 gikk derfor turen videre til FC Volendam på utlån, før det ble permanent overgang til Roda JC året etter. I Roda befestet han seg som et av lagets sentrale spillere, og dette førte til at storklubben PSV Eindhoven ble interessert i hans tjenester. Midtveis i 1997/98 sesongen signerte Ooijer for PSV, og han har etter dette vært en sentral brikke i lagets forsvar i over åtte sesonger, noe som etter hvert førte til at han spilte seg inn på landslaget.
Høsten 2006 ville Ooijer ha nye utfordringer, og han takket ja til et kontraktsforslag fra Blackburn-manager Mark Hughes. Etter en litt trøblete start spilte han seg opp, og var etter hvert en sentral brikke i Blackburns forsvar inntil han pådro seg et beinbrudd i en kamp mot Manchester City 20. januar 2007 – en skade som holdt ham ute for resten av sesongen. Sommeren 2009 dro han vederlagsfritt tilbake til nederlandsk fotball og gamleklubben PSV Eindhoven.


== Referanser ==


== Eksterne lenker ==
(en) André Ooijer – FIFA 
(en) André Ooijer – UEFA 
(en) André Ooijer – Transfermarkt 
(en) André Ooijer – national-football-teams.com 
(en) André Ooijer – WorldFootball.net 
(en) André Ooijer – Soccerbase.com 
(en) André Ooijer – FootballDatabase.eu 
(en) André Ooijer – Soccerway 
(en) André Ooijer – EU-Football.info 
(en) André Ooijer – FBref
Smaragdboa

Smaragdboa (vitenskapelig navn Corallus caninus) er en slange som lever i det nordlig Sør-Amerika. Den blir fra halvannen til to meter lang. Smaragdboaen lever i trærne.


== Litteratur ==
Verdens dyreliv, N.W.Damm & Søn AS 2002, ISBN 82-496-0037-1


== Eksterne lenker ==
(en) smaragdboa i Encyclopedia of Life 
(en) smaragdboa i Global Biodiversity Information Facility 
(en) smaragdboa hos Reptile Database 
(en) smaragdboa hos ITIS 
(en) smaragdboa hos NCBI 
(en) Kategori:Corallus caninus – bilder, video eller lyd på Wikimedia Commons 
(en) Corallus caninus – galleri av bilder, video eller lyd på Wikimedia Commons 
Corallus caninus – detaljert informasjon på Wikispecies
Joris Mathijsen

Joris Mathijsen (født 5. april 1980 i Goirle) er en nederlandsk tidligere fotballspiller.
Mathijsen kom til HSV i 2006 etter seks sesonger i Willem II og to i AZ Alkmaar. Han spilte deretter for Málaga, før han avsluttet karrieren med fire sesonger i Feyenoord.
Den 17. november 2004 debuterte Mathijsen for Nederland i en landskamp mot Andorra. Mathijsen var fast spiller på laget som nådde finalen i VM 2010, og Voetbal International skrev noen år senere at dette var høydepunktet i Mathijsens karriere.


== Referanser ==


== Eksterne lenker ==
(de) Joris Mathijsen – Munzinger Sportsarchiv 
(en) Joris Mathijsen – FIFA 
(en) Joris Mathijsen – UEFA 
(en) Joris Mathijsen – Transfermarkt 
(en) Joris Mathijsen – national-football-teams.com 
(en) Joris Mathijsen – WorldFootball.net 
(en) Joris Mathijsen – FootballDatabase.eu 
(de) Joris Mathijsen – fussballdaten.de 
(en) Joris Mathijsen – Soccerway 
(en) Joris Mathijsen – EU-Football.info
Mark van Bommel

Mark Peter Gertruda Andreas van Bommel (født 22. april 1977) er en nederlandsk fotballtrener og tidligere fotballspiller som er hovedtrener for den belgiske klubben Antwerpen. Som aktiv spilte han for Fortuna Sittard, PSV Eindhoven, FC Barcelona, Bayern München og AC Milan.
Mark van Bommel spilte flere år i PSV, og spilte seg etter hvert til fast plass på det nederlandske landslaget. 
Van Bommel ble regnet som en av Nederlands fremste midtbanespillere, og scoret ofte på flotte langskudd. Etter å ha vært blant Eindhovens beste spillere da laget nådde semifinalen i UEFA Champions League i 2005, gikk Van Bommel til FC Barcelona.
Den 26. august 2006 signerte van Bommel for Bayern München. I 2008 ble han utnevnt som ny lagkaptein etter at Oliver Kahn la opp.
I januar 2010 signerte Mark van Bommel under på en seksmånederskontrakt med den italienske klubben Milan, og etter å ha vært en vital del av klubben da laget vant sitt første seriegull siden 2004, valgte Milan å gi Van Bommel en ny ettårskontrakt. 
Etter sesongen 2011/2012 bekreftet Van Bommel at hans tid i Milan var over, og at han reiste hjem til Nederland, hvor han skrev under for gamleklubben PSV Eindhoven. 
Han la opp som fotballspiller 36 år gammel, etter 2012/13-sesongen. Hans siste kamp som fotballspiller kom 12. mai 2013, i en Eredivisie-kamp mot Twente som PSV tapte 1-3. I samme kamp ble han utvist etter to gule kort.
Han er gift med Bert van Marwijks datter Andra.


== Referanser ==


== Eksterne lenker ==
(en) Mark van Bommel – kategori av bilder, video eller lyd på Commons 
(en) Mark van Bommel – galleri av bilder, video eller lyd på Commons 
(de) Mark van Bommel – Munzinger Sportsarchiv 
(en) Mark van Bommel – FIFA 
(en) Mark van Bommel – UEFA 
(fr) Mark van Bommel – LÉquipe 
(en) Mark van Bommel – Transfermarkt 
(en) Mark van Bommel – Transfermarkt (manager) 
(en) Mark van Bommel – national-football-teams.com 
(en) Mark van Bommel – WorldFootball.net 
(en) Mark van Bommel – FootballDatabase.eu 
(de) Mark van Bommel – fussballdaten.de
Hagetreboa

Hagetreboa (vitenskapelig navn Corallus hortulanus) er en slange som lever i Mellom- og Sør-Amerika og på enkelte av de søndre karibiske øyer. Den blir fra halvannen til to meter lang. Hagetreboaen lever i trærne.


== Litteratur ==
Verdens dyreliv, N.W.Damm & Søn AS 2002, ISBN 82-496-0037-1


== Eksterne lenker ==
(en) Hagetreboa i Encyclopedia of Life 
(en) Hagetreboa i Global Biodiversity Information Facility 
(no) Hagetreboa hos Artsdatabanken 
(en) Hagetreboa hos Reptile Database 
(en) Hagetreboa hos Reptile Database 
(en) Hagetreboa hos ITIS 
(en) Hagetreboa hos NCBI 
(en) Kategori:Corallus hortulanus – bilder, video eller lyd på Wikimedia Commons 
(en) Corallus hortulanus – galleri av bilder, video eller lyd på Wikimedia Commons 
Corallus hortulana – detaljert informasjon på Wikispecies
Wesley Sneijder

Wesley Sneijder (født 9. juni 1984) er en nederlandsk tidligere fotballspiller.Han har 134 landskamper for Nederland, og han har vært kaptein. Han ble kåret til en av de tre beste midtbanespillerne i 2010 av FIFA. 


== Tidlig liv ==
Sneijder ble født inn i en fotballfamilie hvor hans far spilte profesjonelt. Hans bror Jeffrey spilte profesjonelt for Stormvogels Telstar og broren Rodney spiller for DHSC.I 1991 ble Sneijder rekruttert til Ajax' juniorakademi. Han viste seg som en talentfull sentral midtbanespiller, og det tok ikke særlig lang tid før Sneijder ble tilbudt spill med Ajax.


== Ajax ==
Sneijder fikk sin første sjanse på A-laget til Ajax i en alder av bare 17 år, i en kamp mot Willem II der Ajax vant 6-0. Han etablerte seg på laget, hvor han på fem sesonger spilte 126 seriekamper og scoret 43 mål.


== Real Madrid ==
Real Madrid betalte 27 millioner euro for å sikre seg den nederlandske midtbanespilleren. Karrieren i spansk fotball startet godt, da han scoret vinnermålet mot Atletico Madrid og laget totalt ni mål den første sesongen. Neste sesong ble preget av flere skader for Sneijder, og han ble videresolgt til Inter for 15 millioner euro.


== Inter ==
Sneijder markerte seg umiddelbart i sin nye klubb, da han hjalp laget til 4-0 seier mot naborivalen AC Milan. 20. april 2010 scoret han Inters utligningsmål under Mesterligaen-semifinalens første kamp mot FC Barcelona, en kamp Inter vant 3-1. Sneijder fikk kallenavnet «The Sniper» på grunn av sine presise pasninger og langskudd. 22. mai 2010 vant Inter finalen i Champions League mot Bayern München med 2–0. Begge målene ble scoret av Diego Milito, med målgivende av Sneijder på begge målene.


== Galatasaray ==
Den 20. januar 2013 gikk Sneijder med på en 3,5 års avtale med Galatasaray for en overgangssum på €7,5 millioner.


== Landslaget ==
Sneijder debuterte for Nederlands landslag 20. april 2003 mot Portugal, og han har den nederlandske rekorden med 134 landskamper. Han har scoret 31 landslagsmål.
4. mars 2018 ga han seg på landslaget. Han ble hedret med sin 134. og siste landskamp 6. september 2018. Det var en privatlandskamp mot Peru.


== Meritter ==
Nederlandsk seriemester med Ajax Amsterdam 2004
Spansk seriemester med Real Madrid 2008
Deltaker i EM 2004 og 2008 samt VM 2006 og VM 2010


== Referanser ==


== Eksterne lenker ==
(en) Wesley Sneijder – kategori av bilder, video eller lyd på Commons 
(de) Wesley Sneijder – Munzinger Sportsarchiv 
(en) Wesley Sneijder – FIFA 
(en) Wesley Sneijder – UEFA 
(fr) Wesley Sneijder – LÉquipe 
(en) Wesley Sneijder – Transfermarkt 
(en) Wesley Sneijder – national-football-teams.com 
(en) Wesley Sneijder – WorldFootball.net 
(en) Wesley Sneijder – FootballDatabase.eu 
(de) Wesley Sneijder – fussballdaten.de 
(en) Wesley Sneijder – Soccerway
Regnbueboa

Regnbueboa (vitenskapelig navn Epicrates cenchria) er en slange som lever i Mellom- og Sør-Amerika. Den blir fra en til to meter lang. Regnbueboaen lever på bakken og i trærne. Den har en sterk og vakker irisering i skjellene, som gjør at det kommer et regnbue skimmer i skjellene. 


== Litteratur ==
Verdens dyreliv, N.W.Damm & Søn AS 2002, ISBN 82-496-0037-1


== Eksterne lenker ==
(en) Regnbueboa i Global Biodiversity Information Facility 
(no) Regnbueboa hos Artsdatabanken 
(en) Regnbueboa hos Reptile Database 
(en) Regnbueboa hos ITIS 
(en) Regnbueboa hos NCBI 
(en) Kategori:Epicrates cenchria – bilder, video eller lyd på Wikimedia Commons 
(en) Epicrates cenchria – galleri av bilder, video eller lyd på Wikimedia Commons 
Epicrates cenchria – detaljert informasjon på Wikispecies
Bromsgrove Rovers FC

Bromsgrove Rovers Football Club er en engelsk fotballklubb fra Bromsgrove som spiller i Southern Premier League. Klubben ble stiftet i 1895.


== Eksterne lenker ==
(en) Bromsgrove Rovers – kategori av bilder, video eller lyd på Commons
Digte. Anden Ring

Digte. Anden Ring var tittelen Henrik Wergeland ga sin andre diktsamling, som kom ut i 1834.
Samlingen er sterkt preget av samtidens politiske situasjon, og spesielt av julirevolusjonen og av opprøret i Polen i 1831. Derfor er diktene i samlingen svært politiske, og de fleste hyller idealene fra den franske revolusjonen, frihet, likhet og brorskap, med svært stor vekt på friheten. At det tok tid å få gitt ut samlingen skyldes blant annet at årene diktene ble til i var Wergelands mest stormfulle.


== Innhold ==
«Til Gotheskjalden Ridderstad»
«Til en ung Digter»
«Aanden»
«Det befriede Europa 1831»
«Farvel til Alfred»
«?»
«Til en furten Ven»
«Til en slavedømt»
«Bolivar»
«Sorgens Skratt»
«Paa Skakastølstinden»
«Paa Havet i Storm»
«Erobrerens Sanger»
«Til Norges trefarvede Flag»
«Til en reisende Ven (Ved Mjøsbredden)»
«Den Bergenske Festrimer»
«I Vinduet»
«Til en Gran»
«Den mismodige»
«Den freidige»
Głębokie

Głębokie er en innsjø i Polen som ligger 5 km fra Międzyrzecz i Lubusz voivodskap. Navnet Głębokie uttales [Gwe:mboki] og betyr på norsk «dypsjø». Głębokie trekker hvert år mange turister bl.a tyskere, nederlendere og polakker.
This Is the World We Live In

«This Is the World We Live In» er en sang av den svenske pop-discogruppen Alcazar. Sangen kom ut i 2004 og ble raskt en stor sommerhit i Europa, inkludert Norge. Sangen er skrevet av B. Edwards, N. Rogers, Phil Collins, Tony Banks, Mike Rutherford, A. Bhagavan, N. von der Burg samt J. von der Burg og inneholder deler av Diana Ross' «Upside Down» og sangen «Land of Confusion» fra Genesis.
«This Is the World We Live In» er med på Alcazars album Dancefloor Deluxe, som singel, maxisingel og på diverse sampleplater.


== Eksterne lenker ==
www.alcazarworld.com Arkivert 20. februar 2009 hos Wayback Machine. – Offisiell webside for Alcazar
www.dandyandy.se- Offisiell hjemmeside for Andreas Lundstedt, en av medlemmene i Alcazar
www.andreaslundstedt.com Arkivert 6. februar 2012 hos Wayback Machine. – Offisiell fanside for Andreas Lundstedt, en av medlemmene i Alcazar
www.magnusonline.se – Offisiell hjemmeside for Magnus Carlsson, en av medlemmene i Alcazar
Topol

En topol er en elektrisk komponent som har to tilkoplinger, kalt poler.
Typiske topoler er motstander og kondensatorer. En topol kan også bestå av et komplisert nettverk hvor kun to poler, eller noder, er ført ut og er tilgjengelige. Alle enkeltkomponenter antas å være linjære.
Andre lignende betegnelser er trepol og firpol. Sistnevnte er mye brukt i forsterkerteori hvor polene grupperes i inngangen og utgangen som hver har to poler.
Med topolet bryter menes en bryter som bryter to ledere, men her er betydningen av 'pol' forskjellig fra artikkelens tema.
Poesier

Poesier er navnet på en diktsamling Henrik Wergeland ga ut høsten 1838.
Samlingen markerer en ny gruppe kjærlighetsdikt fra Wergelands hånd. De er sterkt inspirert av møtet med Amalie Sofie Bekkevold, som han snart etter giftet seg med. Det har vært sagt at mens hans tidlige kjærlighetsdikt har vært fulle av stjerner, er disse diktene fulle av blomster.
Diktene er mer regelmessig oppbygd enn den tidlige produksjonen, og er gjennomført med faste rim og rytme. Wergeland i den sene fasen er en langt mer romantisk dikter, og de siste årene beveger han seg også inn i den poetiske realismen.


== Innhold ==
«Den Navnløse»
«Blomsten»
«Fødselsdagen»
«Fantasi»
«Den elskte»
«Den elskedes overfart»
«Min Grav».
«Det første Haandtryk»
«Den første Omfavnelse»
«Det første Kys»
«Kjærlighed og Nød»
«Hjemme»
«Den elsktes Slummer»
«Med en Bouqvet»
Hoher Göll

Hoher Göll er et fjell i Berchtesgaden-Alpene, sørøst for Berchtesgaden. Det har en høyde på 2 522 meter over havet. Grensen mellom Tyskland og Østerrike går over fjellet.
Den første daterte bestigelse av fjellet var ved Valentin Stanič i 1801, men antagelig har det vært jegere på fjelltoppen enda tidligere.


== Referanser ==
Papist

Papist er et begrep som brukes, i hovedsak av reformerte og protestanter, for å referere til katolikker. Ordet er avledet av «pave» (latin papa), og oppstod under den engelske reformasjonen som betegnelse på personer som trodde på det pavelige primatet.
I vår tid oppfattes det av mange som nedsettende. Ordet var i alminnelig bruk, særlig Storbritannia, frem til midten av det 19. århundre, og er fremdeles et juridisk begrep, i den forstand at personer som bekjenner seg til «the popish religion» eller gifter seg med en «papist» gjennom Act of Settlement fra 1701 er utelukket fra den britiske tronfølgen. Katolikker ble i Storbritannia (og en rekke andre land) ansett for å være anti-protestantiske.Begrepet brukes fremdeles av enkelte politikere i Det forente kongerike, spesielt i Nord-Irland (f.eks. av Ian Paisley), og i antikatolske kretser i USA.


== Referanser ==
Kondensasjon

Kondensasjon er en faseovergang fra gass (eller damp) til en væske. Vanligvis oppstår kondensasjon når gass blir avkjølt til væskeform, men kan også oppstå hvis gassen blir komprimert under høyt trykk. En væske som har kondensert fra en gass blir kalt kondensat. Utstyr eller ting som fører til at væske kondenserer blir kalt kondensator.
Kondensasjon av gass til væske er det motsatte av fordamping eller koking, og er en eksotermisk prosess, som betyr at varme blir frigjort. Vann som man kan se på utsiden av kaldt glass på en varm dag er kondensasjon.


== Kondensasjon av vann i naturen ==

Vanndamp fra lufta som kondenserer naturlig til vann på kalde flater blir kalt dugg. Vanndamp vil bare kondensere på en flate hvis flaten har lavere temperatur enn vanndampen eller når vanndampen er i likevekt i lufta (når lufta er mettet med fukt). Når vanndamp kondenserer på en flate, varmer den opp flaten den kondenserer på. Vannmolekylene bringer varme til flaten, og fører til at temperaturen i den omliggende atmosfæren faller litt. I atmosfæren er det kondensasjonsprosesser av vanndamp som produserer skyer. Duggpunktet til en luftpakke er temperaturen som luftpakken må avkjøles til for at lufta skal kunne kondenseres.
Det oppstår også kondensasjon av vanndamp på en overflate når temperaturen på overflaten er like stor eller mindre enn doggpunkttemperaturen. Deposisjon er en form for kondensasjon, som rim og snø er eksempler på. Deposisjon er når vanndamp går direkte til is, uten å være innom væskefasen.
Fraksjonert destillasjon

Fraksjonert destillasjon er en destillasjonsmetode som kan anvendes for å separere en blanding av mange stoffer med lignende kokepunkter. Ved fraksjonert destillasjon avdampes blandingen og får passere gjennom et rør eller tårn, kalt destillasjonskolonne, som har ulike temperatur ved ulike nivåer. I kolonnen finnes også plater på ulike nivåer, der en komponent (fraksjon) i blandingen kan kondensere om temperaturen på det nivå understiger fraksjonens kokepunkt. Fraksjonen tappes av og tas vare på. 
Fraksjonert destillasjon er blant annet en vanlig metode for å dele opp råolje i oljeraffinerier og for å rense fram ulike gasser fra flytende luft. Metoden skiller hydrokarbonene i petroleum/råolje fra hverandre for å framstille ulike foredlede petroleumsprodukter: bensin, parafin, dieselolje, fyringsolje osv. Destillasjonen utnytter at de ulike hydrokarbonene kondenserer/koker ved forskjellig temperatur. 
Fraksjonert destillasjon benyttes også ved fremstilling av gasser som xenon, nitrogen og neon.
Åreforkalkning

Åreforkalkning er også en eldre betegnelse for demens.Åreforkalkning (aterosklerose) er en tilstand eller prosess hvor en blanding kalk, fett og kolesterol avleires i blodårenes vegger. Disse stoffene danner et aterosklerotisk plakk. Hvis det forekommer en rift i arterieveggen kan dette plakket sprekke, og plakkets innhold kommer i kontakt med blod. Dette kan føre til at det dannes en trombe, som enten kan stenge for blodstrømmen der hvor plakket var lokalisert, eller vandre med blodstrømmen (embolisere) og sette seg fast i mindre arterier. I begge disse tilfellene vil det utvikles et infarkt, og vevet som er forsynt av arterien vil få mangel på blod (iskemi), og etter hvert dø. Hvis et infarkt inntreffer i muskelvevet i hjertet, kaller vi det hjerteinfarkt. Et infarkt i hjernen kalles hjerneinfarkt, som er det vi vanligvis forbinder med slag.
Alternativt kan det aterosklerotiske plakket kunne tilstoppe en arterie delvis, og da vil vi få en delvis tilstopping av blodtilførselen, en såkalt stenose, før det eventuelt sprekker. Stenoser kan i noen tilfeller være gunstige å fjerne kirurgisk.


== Risikofaktorer ==
Arvelige faktorer, røyking, høyt blodtrykk (hypertoni) og ugunstig kolesterolprofil, spesielt høyt LDL, øker risikoen. Også alder, kjønn (menn rammes oftere), diabetes og overvekt påvirker negativt. Om man slutter å røyke og bedrer kostholdet (og eventuelt medisineres), kan framtidsutsiktene bli lysere. Mat av animalsk opprinnelse inneholder kolesterol, og ofte usunt fett, og å kutte ut dette kan være en del av kostholdsendringer som hjelper. Fysisk inaktivitet, samt stressfylt livsmønster innebærer også en risiko.


== Se også ==
Hjerte- og karsykdommer